भारत २०१०

इन्हें भी देखें 
2014 भारत 2014 विज्ञान एवं प्रौद्योगिकी 2014 साहित्य संगीत कला 2014 खेल जगत 2014

## घटनाएँ
### जनवरी
* 1 जनवरी-
**भारत सरकार ने दिल्ली, मुंबई, चेन्नई और कोलकाता हवाई अड्डों पर ही पाँच देशों जापान, फिनलैंड, सिंगापुर, न्यूजीलैंड और लक्जेमबर्ग के पर्यटकों को तत्काल वीजा ले सकने की सुविधा उपलब्ध कराई। 
**उच्चतम न्यायालय ने ग्रेच्युटी को संसद द्वारा पारित सांविधिक प्रावधान के अंतर्गत कर्मचारी का सांविधिक अधिकार माना और कहा कि प्रबंधन इस आधार पर इससे इनकार नहीं कर सकता कि कर्मचारी को भविष्य निधि तथा पेंशन लाभ दिया जा रहा है।
** दिल्ली पुलिस की गिरफ्त से सन् 2000 में हौजखास इलाके से पकड़े गए और अपनी सज़ा पूरी कर चुके तीन पाकिस्तानी आतंकवादी फरार हो गए। आंखों के इलाज के लिए उन्हें जीबी पंत स्थित गुरु नानक नेत्र अस्पताल लाया गया था। इलाज के बाद वापस लामपुर सेवा सदन ले जाने से पूर्व अस्पताल परिसर से बाहर निकलकर वे फरार हो गए।
* 2 जनवरी- 
** उत्तर प्रदेश में घने कोहरे के कारण पाँच रेलगाड़ियों की हुई दुर्घटना में 10 यात्रियों की मृत्यु हो गई और 40 घायल हो गए। इटावा के पास सराय भोपत स्टेशन पर दिल्ली की ओर आ रही लिच्छवी एक्सप्रेस ने मगध एक्सप्रेस को पीछे से टक्कर मार दी। कानपुर के पनकी से दो किलोमीटर की दूरी पर दिल्ली से जा रही प्रयागराज उसी पटरी पर खड़ी गोरखधाम एक्सप्रेस से टकरा गई। सरयू एक्सप्रेस एक ट्रॉली से टकरा गई।
**वर्ष 2015 में प्रस्तावित भारत के पहले मानव अंतरिक्ष अभियान के लिए चार 'व्योमनाट्स' - देसी अंतरिक्ष यात्रियों की खोज की प्रक्रिया शुरू हो गई।
**भारी कोहरे के कारण उत्तरी ग्रिड के ठप हो जाने से दिल्ली समेत उत्तर भारत के कई इलाके अंधेरे में डूबे रहे तथा रेल और हवाई यातायात भी प्रभावित हुआ।
** महाराष्ट्र के मुख्यमंत्री अशोक चव्हाण ने मुंबई के पुलिस कमिश्नर डी. शिवानंदन की माफिया डॉन छोटा राजन के गुंडों की तरफ से दी गई पार्टी में नाचने वाले पुलिस अधिकारियों को निलंबित करने की सिफारिश मंजूर की।
* 3 जनवरी- 
** डीआरडीओ के महानिदेशक वी. के. सारस्वत ने 97वीं भारतीय विज्ञान कांग्रेस में बताया कि भारतीय रक्षा वैज्ञानिक एक ऐसा तंत्र बना रहे हैं जो दुश्मन के उपग्रहों को अंतरिक्ष में ही मार गिराएगा। 
** मध्य प्रदेश के शाजापुर जिले के मक्सी कस्बे में क्रिकेट मैच को लेकर दो गुटों के बीच भडकी हिंसा में गोली से एक युवक की मौत हो गई।
** मुंबई के केईएम मेडिकल कॉलेज के कनिष्ठ छात्रों द्वारा रैगिंगरोधी समिति के समक्ष वरिष्ठ छात्रों के खिलाफ शिकायत दर्ज कराने के बाद 18 छात्रों को पुलिस ने रैगिंग के मामलें में हिरासत में ले लिया।
** CSO के सर्वे कि रपट के अनुसार पिछड़े और सबसे गरीब राज्यों की सूची में शामिल बिहार की विकास दर 2003-04 के दौरान -5 से बढ़कर 2004-05 से 2008-09के दौरान 11.03% सालाना हो गई जो गुजरात के 11.05 प्रतिशत के बाद सर्वाधिक है।
* 4 जनवरी- 
** स्टॉक एक्सचेंज बोर्ड ऑफ इंडिया के आदेश पर शेयर बाजारों के खुलने का समय एक घंटा पहले सुबह 9 बजे हो गया। 
** किंगफिशर कोलकाता-पटना और रांची-रायपुर के बीच उड़ान शुरू करने वाली पहली कंपनी बनी। 
** नवनिर्वाचित तृतीय झारखंड विधानसभा का प्रथम सत्र शुरु। पहले दिन 68 नव निर्वाचित विधायकों को शपथ दिलायी गयी।
* 5 जनवरी- 
** 'हरित राजस्थान अभियान' के तहत डूंगरपुर जिला प्रशासन द्वारा जिले भर में फैली बंजर पहाड़ियों की हरितिमा लौटाने के लिए 11 व 12 अगस्त 2009 को किए गए 6 लाख से अधिक पौधारोपण की मुहिम को 'गिनीज बुक ऑफ वर्ल्ड रिकॉर्ड' में सम्मिलित कर लिया गया।
** कॉर्पोरेट कर प्राप्तियों में अच्छी खासी बढ़ोतरी होने से भारत सरकार का प्रत्यक्ष कर संग्रह दिसम्बर 2009 तक 24 प्रतिशत बढ़कर 66410 करोड़ रुपये हो गया। इस अवधि में कॉरपोरेट कर प्राप्ति पिछले वित्त वर्ष की अपेक्षा 44 प्रतिशत बढ़ी जबकि व्यक्तिगत आयकर में 19.75 प्रतिशत कमि आई।
** हरियाणा के पूर्व डीजीपी एस.पी.एस. राठौर पर 'रुचिका मामला’ में पंचकूला पुलिस ने भादंसं की धारा 306 (रुचिका को आत्महत्या के लिए उकसाने) का मामला भी दर्ज कर लिया। 
** चीनी की कीमत 44 रुपए प्रति किलो तथा 4000 से लेकर 4100 रुपए प्रति क्विंटल पंहुच गई।
* 6 जनवरी- नई दिल्ली में यमुना बैंक-आनंद विहार सेक्शन की मेट्रो रेलों का परिचालन आरंभ।
* 7 जनवरी- 
** झारखंड के तीसरी बार मुख्यमंत्री बने शिबू सोरेन ने विधानसभा में विश्वास मत हासिल कर लिया। भाजपा के समर्थन से बनी सोरेन सरकार को 81 सदस्यीय विधानसभा में 45 मत मिले, जबकि 26 मत उनके खिलाफ पड़े। 
** जम्मू कश्मीर में श्रीनगर के ऐतिहासिक लाल चौक पर एक होटल में छिपे आतंकवादियों और सुरक्षा बलों के बीच लगभग 22 घंटे लंबी मुठभेड़ दो आतंकवादियों के मारे जाने के साथ खत्म हो गयी।
* 8 जनवरी- ** पूर्व रेल मंत्री व बिहार के वर्तमान मुख्यमंत्री नीतीश कुमार ने दो रेलों पटना-रांची जनशताब्दी एक्सप्रेस और पटना-झाझा पैसेंजर को पटना जंकशन से हरी झंडी दिखा रवाना किया>
* 9 जनवरी- 
** पाकिस्तान से सटे पंजाब के अटारी सीमा के आसपास के गाँवों में पाकिस्तानी बलों ने छह रॉकेट दागे, जिसका सीमा सुरक्षा बल ने भी उचित जवाब दिया। 
** सीबीआई ने हरियाणा सरकार द्वारा रुचिका मामलें में जांच किए जाने का अनुरोध स्वीकार कर लिया। 
* 10 जनवरी- 
** भारत सरकार ने अमेरिकी सॉफ्ट ड्रिंक कंपनी पेप्सीको होल्डिंग्स प्राइवेट लिमिटेड को अपनी भारतीय शाखा में तीन साल के दौरान 20 करोड़ डॉलर (करीब 930 करोड़ रुपए) के अतिरिक्त इक्विटी निवेश की मंजूरी दे दी। 
** बिहार के राज्य सूचना प्रौद्योगिकी विभाग (आईटी) ने बिहार लोक सेवा आयोग (बीपीएससी) को पूरी तरह से कंप्यूटरीकृत करने का काम आरंभ कर दिया।
** मुंबई में केंद्रीय वित्त मंत्री प्रणब मुखर्जी ने बिहार के मुख्यमंत्री नीतीश कुमार को इकॉनोमिक्स टाइम्स के बिजनेस रिफॉर्मर ऑफ द ईयर अवार्ड से सम्मानित किया।
* 11 जनवरी- 
** भारत ने उड़ीसा के बालासोर में हवा से हवा में मार करने वाली मिसाइल अस्त्र के दो सफल परीक्षण किए। इस मिसाइल को भारतीय रक्षा अनुसंधान एवं विकास संगठन (डीआरडीओ) ने विकसित किया है।
** भारत ने बांग्लादेश के साथ पांच समझौतों पर हस्ताक्षर किया जिसमें उसे विकास संबंधी परियोजनाओं के लिए एक अरब डॉलर ऋण देने का वादा शामिल है। इनमें आतंकवाद निरोधी सहयोग को बढ़ाने के लिए तीन सुरक्षा समझौते शामिल हैं। 
** दिल्ली उच्च न्यायालय की तीन जजों की पीठ ने फ़ैसला सुनाया है कि भारत के सुप्रीम कोर्ट के मुख्य न्यायाधीश के दफ़्तर के लिए भी सूचना का अधिकार (आरटीआई) क़ानून के तहत सूचना देना अनिवार्य है।
** गुजरात के सबसे बड़े शहर अहमदाबाद में शुरू हुए 20वें अंतर्राष्ट्रीय पतंग महोत्सव 'उत्तरायण' में ब्रिटेन, ग्रीस, लिथुआनिया, सिंगापुर, मलेशिया और जर्मनी सहित कुल 34 देशों के पतंगबाज शामिल हुए। 
* 12 जनवरी- 
** बौद्धों के आध्यात्मिक नेता दलाई लामा ने उडीसा के गजपति जिले के चंद्रगिरि में नए आठ करोड रूप्ए की लागत से निर्मित दक्षिण एशिया के सबसे बडे मठ का उद्घाटन किया।
** भारत सरकार ने देशभर में स्कूल कॉलेजों की डिग्रियों का एक डाटाबेस तैयार करना शुरु किया।
** नागर विमानन क्षेत्र पर आतंकी हमलो की आशंका के बीच विमान अपहरण रोधी कानून 1982 में मौत की सजा की धारा जोड़ी गई।
* 14 जनवरी- 
** गढवा (झारखंड) में बिहार के खेतों में काम पूरा कर घर लौट रहे मजदूरों से लदे एक ट्रक के खाई में पलट जाने से कम से कम 32 मजदूरों की मौत हो गयी और 13 घायल हो गए।
** मुम्बई के आयकर विभाग ने स्वयं को चैरिटी संगठन बताकर कर अदायगी से अबतक बचने वाले भारतीय क्रिकेट कंट्रोल बोर्ड (बीसीसीआई) को व्यवसायी संगठन माना तथा कर और जुर्माने के रूप में 120 करोड़ रुपए चुकाने का आदेश दिया।
* 15 जनवरी- 
** भारतीय अंतरिक्ष अनुसंधान संगठन (इसरो) ने सदी के सबसे लंबे सूर्यग्रहण के कारण ऊपरी वातावरण पर तथा पृथ्वी के वातावरण पर पड़ने वाले प्रभावों के अध्ययन के लिए छह रॉकेटों का प्रक्षेपण किया। इन रॉकेटों में प्रभावों को मापने वाले उपकरण लगे हुए थे। 
** भारतीय सेना ने अमरीका से, हेलिकॉप्टर के सहारे पर्वतीय सीमाओं पर भेजे जा सकने वाले, 145 तोपें खरीदने का फैसला किया।
** भारतीय प्रबंधन संस्थान [आइआइएम] ने प्रत्एक वर्ष नवंबर में आयोजित होने वाली कैट (कॉमन एडमिशन टेस्ट) को सालों भर खुला रखने की योजना बनायी। वर्ष 2009 में इसे ऑन लाइन कर दिया गया था।
* 16 जनवरी- 
** भारतीय वित्त मंत्रालय ने लागत से कम दाम पर ईंधन की बिक्री के कारण तीन सरकारी तेल कंपनियों- आईओसी, बीपीसीएल और एचपीसीएल को हुए घाटे की भरपाई के लिए 12000 करोड़ रुपए का नकद मुआवजा देने का फैसला किया। पेट्रोलियम मंत्रालय ने इसे अपर्याप्त मानकर इसका विरोध करने का फैसला किया। 
** राष्ट्रपति प्रतिभा पाटिल ने आठ राज्यों के राज्यपालों की नियुक्ति की। झारखंड के राज्यपाल के शंकरनारायणन को महाराष्ट्र का राज्यपाल बनाया गया और उनकी जगह श्री एम ओ एच फारूख को झारखंड का राज्यपाल नियुक्त किया गया। छत्तीसगढ के राज्यपाल ई एस एल नरसिम्हन को आंध्र प्रदेश भेजा गया और उनकी जगह श्री शेखर दत्त को छत्तीसगढ का राज्यपाल बनाया गया। 
* 17 जनवरी- 
** भारत के सर्वोच्च न्यायालय ने गैरकानूनी तरीके से हमला किए जाने की स्थिति में आत्मरक्षा के अधिकार की प्रो-ऐक्टिव परिभाषा देते हुए कहा है कि कानून का पालन करने वाले लोगों को कायर बनकर रहने की जरूरत नहीं है। उसकी दो सदस्यीय खंडपीठ ने आत्मरक्षा के अधिकार के 10 सूत्रीय निर्देश तय करते हुए कहा कि इन परिस्थितियों में किसी व्यक्ति को अपराधी नहीं बनाया जा सकेगा, भले ही उसने हमलावर को जानलेवा क्षति पहुँचायी हो। 
** विश्वविद्यालय अनुदान आयोग (यूजीसी) ने त्यागराजन समिति द्वारा विश्वविद्यालय शिक्षकों के लिए नई सेवा शर्तो के निर्धारण संबंधी शिफारिशें मंजूर कर ली।
* 19 जनवरी- 
** पश्चिम बंगाल, बिहार और उड़ीसा ने बीटी बैंगन का विरोध किया। देश के कुल बैंगन उत्पादन में इन तीन राज्यों का 60 प्रतिशत हिस्सा है। इसमें पश्चिम बंगाल 30 प्रतिशत, उड़ीसा 20 प्रतिशत व बिहार 11 प्रतिशत हिस्सेदारी रखता है। 
** राष्ट्रीय मानवाधिकार आयोग की तमाम चेतावनियों के बावजूद तमिलनाडु के चिन्नापेल्लीपुडुपेट्टू गांव में एक पांच वर्षीय बच्ची का विवाह मेढक के साथ कर दिया गया।
* 26 जनवरी- 
गणतंत्र दिवस के अवसर पर मेजर मोहित शर्मा, मेजर डी़ श्रीराम कुमार और हवलदार राजेश कुमार को अशोक चक्र से सम्मानित किया गया। 
भारत की राष्ट्रपति प्रतिभा पाटिल ने पद्म पुरस्कार पाने वाले 130 व्यक्तियों के नामों की घोषणा की। इनमें रंगमंच जगत की किंवदंति इब्राहिम अल्काजी और जोहरा सहगल, मशहूर अदाकारा रेखा और आमिर खान, ऑस्कर विजेता ए़ आर रहमान और रसूल पोकुटटी, फार्मूला़ रेसर नारायण कार्तिकेयन, क्रिकेटर वीरेंद्र सहवाग, बैडमिंटन खिलाड़ी साइना नेहवाल और क्रिकेटर सचिन तेंदुलकर के गुरु रमाकांत आचरेकर शामिल हैं।
* 28 जनवरी- 
** इसरो ने इंडियन इन्स्टीट्यूट ऑफ स्पेस साइंस ऐंड टेक्नोलॉजी (आईआईएसटी) के नाम से एशिया की पहली अंतरिक्ष विश्वविद्यालय स्थापित करने तथा डडअंतरिक्ष विज्ञान]] के लिए बीटेक पाठ्यक्रम कराने की घोषणा की। 
** शिरडी के साईं बाबा मंदिर के अधिकारियों ने सप्ताहांत और त्योहारों पर अति महत्वपूर्ण व्यक्ति पास वाले श्रद्धालुओं से काकड़ आरती के लिए 500 रुपये और धूप आरती के लिए 250 रुपये शुल्क लेने का प्रस्ताव किया।
* 30 जनवरी- आंध्र प्रदेश के गोदावरी जिले में बियापुटटीप्पा गांव के निकट तड़के पश्चिमी गोदावरी के नरसपुर से पवित्र अंथारवेदी श्राइन की ओर जा रही एक नाव के डूब जाने से 14 लोगों की मौत हो गयी और दस से अधिक लापता हो गए।

### फरवरी
* 5 फरवरी- केन्द्रीय गृह मंत्रालय ने स्टूडेन्ट्स इस्लामिक मूवमेन्ट ऑफ इंडिया (सिमी) पर गैरकानूनी गतिविधि (निरोधक) अधिनियम के तहत प्रतिबंध को दो वर्षो के लिए और बढ़ा दिया।
* 7 फरवरी- 
** आंध्र प्रदेश उच्च न्यायालय के मुख्य न्यायाधीश अनिल रमेश दवे की अध्यक्षता में गठित सात सदस्यीय संविधान पीठ ने राज्य में मुसलिम समुदाय के 15 समूहों को दिया जा रहा चार प्रतिशत आरक्षण रद्द कर दिया। उसने इससे संबंधित राज्य विधानसभा की ओर से पारित कानून और उसके बाद 2007 में जारी सरकारी आदेश को गलत ठहराया।
** दिल्ली के प्रगति मैदान में आयोजित 19वां अंतरराष्ट्रीय पुस्तक मेला समाप्त हो गया। नौ दिनों तक चले इस पुस्तक मेले में लगभग दो हजार प्रकाशकों ने भाग लिया।
* 8 फरवरी- श्रीनगर के पास खिलनमर्ग क्षेत्र में हिमस्खलन में सेना के हाई एल्टीट्यूड वारफेयर स्कूल के 350 जवान बर्फ के नीचे दब गए। इनमें से 70 सैनिकों को सुरक्षित निकाल लिया गया जबकि 11 सैनिकों के शव निकाले गए।
* 9 फरवरी- 
** भारत सरकार ने बीटी बैंगन की व्यावसायिक खेती पर अनिश्चित काल के लिए रोक लगाई। 
** दिल्ली में मेरू रेडियो टैक्सी ने कार्ड से भुगतान सेवा शुरु की।
* 10 फरवरी- केंद्रीय जांच ब्यूरो (सीबीआई) के विशेष निदेशक हरियाणा कैडर के 1075 बैच के भारतीय पुलिस सेवा के अधिकारी एस.सी. सिन्हा को मुंबई हमले के बाद आतंकी हमलों की जांच के लिए गठित राष्ट्रीय जांच एजेंसी (एनआईए) का नया महानिदेशक नियुक्त किया गया। वे 31 जनवरी को सेवा निवृत्त पहले निदेशक आर.वी.राजू का स्थान लेंगे।
* 11 फरवरी- 
** अरूणाचल प्रदेश के कुरूंग कम्मपी जिले के एक निजी छात्रावास में रात आग लगने से 14 बच्चों की मौत हो गई और 8 घायल हो गए।
** 30 जनवरी को समाप्त सप्ताह के दौरान खाद्य मुद्रास्फीति की दर बढकर 17.94 प्रतिशत हो गई। 
** भारत के परमाणु उर्जा आयोग के अध्यक्ष श्रीकुमार बनर्जी और ब्रिटिश उच्चायुक्त रिचर्ड स्टाग ने भारत-ब्रिटेन असैन्य परमाणु करार संबंधी संयुक्त घोषणा पर हस्ताक्षर किए। 
** भारत ने नेपाल के साथ हवाई सेवाओं के संबंध में नया समझौता किया जिसके तहत दोनों देश पारस्परिक सहमति के आधार पर एक-दूसरे की एयरलाइनों को अपने यहां कितनी भी उड़ानों की अनुमति दे सकेंगे। समझौते के तहत दोनों मुल्कों की एयरलाइनें एक-दूसरे के देश के सेक्शन-1 के रूट-1 पर किसी भी तरह के हवाई जहाजों के जरिए प्रति सप्ताह अधिकतम 30 हजार सीटें उपलब्ध कराएंगी।
* 12 फरवरी- 
** केंद्र सरकार ने तेलंगाना पर गठित सेवानिवृत न्यायाधीश बी. एन. श्रीकृष्ण की अध्यक्षता वाली पांच सदस्यिय उच्च स्तरिय समिति की जांच का दायरा तय करते हुए समिति से अलग तेलंगाना के साथ ही अखंड आंध्र प्रदेश के विकल्प पर भी विचार करने को कहा गया। समिति को रिपोर्ट सौंपने के लिए 31 दिसम्बर 2010 तक का समय दिया गया।
** हरिद्वार महाकुंभ में सात अखाडों के करीब पचास हजार संन्यासियों और विभिन्न अखाडों के लगभग चार हजार नागा अवधूतों सहित लगभग 55 लाख श्रद्धालुओं ने पहले शाही स्नान पर गंगा में डुबकी लगाई। 
** ईरान के राष्ट्रपति महमूद अहमदीनेजाद ने इस्लामी क्रांति की 31वीं वर्षगांठ पर उच्च स्तर के संवर्धित यूरेनियम की पहली खेप तैयार करने और ईरान के परमाणु संपन्न देश होने की घोषणा कर दी।
* 13 फरवरी- 
** महाराष्ट्र के पुणे में यहूदियों के प्रार्थना स्थल के नजदीक बेकरी में शाम को हुए बम विस्फोट में पांच महिलाओं और एक विदेशी नागरिक सहित नौ लोग मारे गए और 53 अन्य घायल हो गए। 
** भारत में विकलांगता प्रमाण पत्र के लिए नये नियमों के मुताबिक शारीरिक रूप से अक्षम लोगों को केवल एक डॉक्टर के दस्तखत की जरूरत होगी।। लेकिन यह बात मल्टीपल डिसऐबिलिटीज वाले लोगों पर लागू नहीं होगी। 
** पांच फरवरी को श्रीनगर के निशात इलाके में 16 वर्षीय छात्र जाहिद फारूक की गोली लगने से हुई मौत के मामले में बीएसएफ के कमांडेंट आरके बिरदी और 14 कर्मियों को निलंबित कर दिया गया। 
** ऑस्ट्रेलिया में भारतीयों पर हो रहे हमलों का बदला लेने के लिए हैकर्स यूनियन ऑफ इंडिया ने मेलबोर्न के कई बिजनेस सर्वर में सेंध लगाकर कंप्यूटर नेटवर्क ठप कर दिया।
* 14 फरवरी- 
** पृथक तेलंगाना के मुद्दे पर गठित श्रीकृ ष्णा समिति के कार्यक्षेत्र के विरोध में क्षेत्र के 15 विधायकों ने इस्तीफा दे दिया। इनमें आंध्रप्रदेश की सत्ताधारी कांग्रेस के दो, टीआरएस के 10 और पीआरपी, टीडीपी व भाजपा के एक-एक विधायक थे। 
** सर्वोच्च न्यायालय के न्यायमूर्ति एचएस बेदी और जेएम पांचाल की खंडपीठ ने बलात्कार के मामले में पीड़ित महिला का बयान अंतिम सत्य मानने से इनकार कर दिया। खंडपीठ ने कहा कि पीड़ित के बयान को महत्व दिया जाना चाहिए लेकिन ये नहीं माना जा सकता कि पीड़ित महिला जो भी कह रही है वो अकाट्य सत्य है क्योंकि तब तक अभियुक्त पर आरोप सिद्ध होने होते हैं।
* 15 फरवरी- 
** बढ़ते भ्रष्टाचार पर अंकुश के लिए मध्यप्रदेश सरकार और राज्य सूचना आयोग ने मंत्रियों और अफसरों को अपनी संपत्ति का ब्योरा पेश करने के निर्देश दिए। मंत्रियों को अपनी संपत्ति की जानकारी विधानसभा के पटल पर रखनी होगी, जबकि अफसरों को इसका विवरण देना होगा, जिसका प्रदर्शन सरकार वेबसाइट पर करेगी। 
** केंद्रीय गृह मंत्री पी.चिदम्बरम के आपरेशन ग्रीनहंट शुरू करने के छह दिन के अंदर ही सशस्त्र माओवादियों ने पश्चिम बंगाल में पश्चिम मिदनापुर जिला स्थित सिल्दा शिविर पर हमला कर राज्य में माओवादी निरोधक अभियान में शामिल ईस्टर्न फ्रंटियर राइफल्स (ईएफआर) के 24 जवानों की हत्या कर दी।
* 16 फरवरी- 
** सर्वोच्च न्यायालय की जस्टिस दलवीर भंडारी और जस्टिस केएस राधाकृष्णन की खंडपीठ ने मंगलवार को सभी राज्यों व केंद्र शासित प्रदेशों को यह सुनिश्चित करने के निर्देश दिए कि सार्वजनिक स्थानों पर किसी भी धार्मिक स्थल का अवैध रूप से निर्माण नहीं हो। कोर्ट ने बिना अनुमति के बन चुके धार्मिक स्थलों के बारे में राज्य सरकारों को 8 सप्ताह के भीतर एक विस्तृत नीति तैयार करने को भी कहा।
** भारत के मानव एवं संसाधन विकास मंत्री कपिल सिब्बल ने इंजीनियरिंग, मेडिकल और कॉमर्स कोर्स में दाखिला लेने के लिए 2013 से संयुक्त प्रवेश परीक्षा लेने की घोषणा की।
* 19 फरवरी- 
** रूस में निर्मित समुद्री लड़ाकू विमान चार मिग-29के को भारतीय नौसेना में शामिल कर लिया गया। 
** दिल्ली तथा आंध्रप्रदेश पुलिस ने संयुक्त कार्रवाइ कर 18 लडकियों को दिल्ली के जीबी रोड स्थित कोठों से छुडवाया तथा 10 लोगों को गिरफ्तार किया। इन लडकियों में से 11 आंध्र प्रदेश की व सात अन्य राज्यों की है। इनमें 14 लड़कियाँ नाबालिग हैं।
** जमुई जिले के सिकंदरा थाना क्षेत्र के आदिवासी गांव फुलवरिया कोड़ासी में माओवादियों ने हमला बोलकर ग्यारह लोगों को मार डाला, आधे दर्जन लोगों को घायल कर दिया तथा लगभग दो दर्जन घरों को आग लगा दी र दो घरों को डायनामाइट से उड़ा दिया। बुधवार की रात्रि लगभग 11:35 बजे माओवादियों ने अचानक उक्त गांव को तीन ओर से घेर लिया और लोगों को घरों से बाहर निकलने को कहा एवं चुन-चुन कर उन्होंने नौ ...
* 23 फरवरी- पुणे की जर्मन बेकरी रेस्टोरेंट में 13 फ़रवरी को हुए बम विस्फोट की जिम्मेदारी प्रतिबंधित संगठन इस्लामिक मूवमेंट ऑफ इंडिया (सिमी) और इंडियन मुजाहिदीन ने ली।
* 26 फरवरी- 
** भारत के मानव अंतरिक्ष अभियान के लिए आम बजट में 150 करोड़ रुपये की सहायता दी गई। इसके अलावा इसरो के लिए 5000 करोड़ रुपये अलॉट करने का भी प्रस्ताव है। जबकि पिछले साल उसे संशोधित बजटीय अनुमान में 3172 करोड़ रुपये मिले थे। देश में ग्लोबल पोजिशनिंग सिस्टम बनाने के लिए भी 262.10 करोड़ रुपये का प्रस्ताव किया गया। 
** हरियाणा के हिसार जिले के बहबलपुर गांव में श्मशान से 12 बच्चों के शव कब्रों से गायब पाये गये।

### मार्च
* 1 मार्च- भारत के प्रधानमंत्री मनमोहन सिंह की सऊदी अरब यात्रा के दौरान दोनों देशों के बीच प्रत्यर्पण संधि समेत व्यापार, विज्ञान-तकनीक, संस्कृति आदि क्षेत्रों में दस समझौतों पर हस्ताक्षर हुए।
* 2 मार्च- कर्नाटक में एक कन्नड अख़बार में बांग्लादेशी लेखिका तस्लीमा नसरीन के एक अनूदित लेख के प्रकाशित होने पर हुई हिंसा के बाद शिमोगा ज़िले में दो लोगों के मारे जाने की ख़बर है। 
* 5 मार्च- आंध्र प्रदेश के श्री हरिकोटा अंतरिक्ष केंद्र से नई पीढ़ी के उच्च क्षमता वाले साउंडिंग रॉकेट का उड़ान परीक्षण सफल रहा। इसरो द्वारा विकसित तीन टन भार वहन क्षमता वाला यह राकेट देसी रॉकेटों में अब तक का सबसे भारी रॉकेट है। इसमें एयर ब्रीथिंग तकनीक युक्त स्क्रैमजेट इंजन मॉड्यूल का इस्तेमाल किया गया है।
* 10 मार्च- भारतीय संसद की ऊपरी सदन राज्यसभा में महिला आरक्षण विधेयक पारित हो गया।
* 14 मार्च- भारत-रूस के बीच रक्षा, परमाणु ऊर्जा, अंतरिक्ष, विज्ञान एवं प्रौद्योगिकी, हाइड्रोकार्बन, व्यापार एवं निवेश आदि में 22 समझोते हुए।
* 17 मार्च- भारत के वाणिज्य मंत्री आनंद शर्मा और अमरीका के व्यापार प्रतिनिधि राजदूत रान किर्क ने भारत और अमरीका के बीच व्यापार में सहयोग और निवेश बढाने के लिए तैयार किये गये एक मसौदे पर हस्ताक्षर किये।
* 20 मार्च- 
** तीसरी पीढ़ी (3जी) की टेलीफोन सेवा के लिए रेडियो फ्रिक्वेंसी स्पेक्ट्रम के लिए होने वाली नीलामी में नौ दूरसंचार आपरेटरों ने हिस्सा लेने के लिए आवेदन किया।
** बिहार के बांका जिले के कोलहडीह गांव में रात में करीब 50 हमलावरों ने धावा बोलकर पूर्व मुखिया समेत पांच लोगों की गोली मारकर हत्या कर दी गई और उनके शव जला दिए गए। 
** फिल्म छायाकार वीके मूर्ति को राष्ट्रपति प्रतिभा पाटिल ने 56वें राष्ट्रपति फिल्म पुरस्कार समारोह में दादा साहब फालके पुरस्कार प्रदान किया।
* 21 मार्च- उडीसा तट पर बंगाल की खाडी में भारतीय सेना के जंगी जहाज रणवीर से भारतीय नौसेना ने सुपरसोनिक ब्रह्मोस क्रूज मिसाइल के उर्ध्वाधर प्रक्षेपण संस्करण का सफलतापूर्वक परीक्षण किया। 
* 22 मार्च- 
** केरल सरकार द्वारा गठित 14 सदस्यी समिति ने कोला के पलक्कड स्थित प्लांट से पर्यावरण नुकसान की पुष्टी करते हुए 218 करोड का हर्जाना माँगने की तथा इसके लिए कानूनी लड़ाई लड़ने के लिए एक प्राधिकरण के गठन की शिफारिश की। 
** माओवादियों द्वारा बिहार के कास्ता और परैया स्टेशनों के बीच विस्फोट किए जाने से भुवनेश्वर से नई दिल्ली जा रही 2445 राजधानी एक्सप्रेस का इंजन और सात डिब्बे पटरी से उतर गए। गया 
** भारतीय राष्ट्रीय राजमार्ग प्राधिकरण (एनएचएआई) की स्वर्ण चतुर्भुज परियोजना में कार्यरत युवा इंजीनियर सत्येंद्र दुबे की बिहार में गया स्थित सर्किट हाउस के सामने 27 नवम्बर 2003 को तड़के गोली मारकर हत्या कर दिए जाने के मामले में तीन लोगों, मंटू कुमार, उदय कुमार तथा पिंकू रविदास को पटना की एक अदालत ने आज दोषी ठहराया। 
* 23 मार्च- 
** मुख्य न्यायाधीश केजी बालाकृष्णन की अध्यक्षता वाली उच्चतम न्यायालय की तीन सदस्यीय खंडपीठ ने बिना शादी किये महिला और पुरुष का एक साथ रहना अपराध नहीं माना। 
** नक्सली आंदोलन के जनक कानू सान्याल की संदिग्ध परिस्थिति में मौत हो गयी। दिन के एक बजे उनका शव नक्सलबाड़ी ब्लॉक के शिवदेलाजोत स्थित उनके घर में रस्सी के फंदे से लटकता मिला। 
** कोलकाता के व्यस्ततम पार्क स्ट्रीट इलाके में 150 साल पुरानी एक बहुमंजिला इमारत में लगी आग में 16 लोगों की मौत हो गई।
* 27 मार्च- 
** भारत ने उड़ीसा के चांदीपुर में बालसोरा जिले में परमाणु तकनीक से लैस धनुष और पृथ्वी 2 मिसाइल का सफल परीक्षण किया। पृथ्वी 2 मिसाइल धरती से धरती पर मारक क्षमता वाली बेलिस्टिक मिसाइल है जिसकी रेंज 350 किमी है। जबकि धनुष पृथ्वी मिसाइल का नौसेना संस्करण है। 
** जम्मू-कश्मीर में सेना और राज्य पुलिस के स्पेशल ऑपरेशन ग्रुप (एसओजी) के जवानों ने नियंत्रण रेखा से लगे कुपवाड़ा जिले में तलाशी अभियान के दौरान नौ आतंकवादियों को तीन मुठभेड़ों में मार गिराया।
* 28 मार्च- 
** उड़ीसा (भारत) के व्हीलर द्वीप से परमाणु हथियार ले जाने में सक्षम कम दूरी की 12 टन वजनी और 15 मीटर लंबी अग्नि-1 बैलिस्टिक मिसाइल का सफल परीक्षण किया गया। सतह से सतह पर मार करने वाली तथा एक टन की भार क्षमता वाली यह मिसाइल 700 किमी की दूरी तक निशाना भेद सकती है। 
** पटना (बिहार) के राजेन्द्र नगर इलाके में आग लगने से 150 झोपड़ियां जलकर राख हो गई। 
* 30 मार्च- 
** 15 साल पहले पंजाब के मुख्यमंत्री बेअंत सिंह को मानव बम से उड़ाने के मामले में सह आरोपी आतंकी परमजीत सिंह भ्योरा को बुड़ैल जेल में विशेष कोर्ट में स्पेशल जज रवि कुमार सोंधी ने आजीवन कारावास की सजा सुनाई।
** आंध्र प्रदेश के हैदराबाद में सांप्रदायिक हिंसा चौथे दिन भी जारी रही।
* 31 मार्च- 
** भारत में मान्यता प्राप्त हर प्राइवेट स्कूल में गरीब बच्चों के लिए 25 फीसदी सीटें आरक्षित करने का कानून बनाया गया। 
** भारतीय रिजर्व बैंक के दिशा-निर्देशों के अनुसार 1 अप्रैल से बैंक में बचत खाता धारकों के ब्याज की गणना दैनिक आधार पर होगी। अब तक ब्याज की गणना बचत बैंक खाते में महीने की दस तारीख से लेकर अंतिम तारीख तक उपलब्ध न्यूनतम राशि के आधार पर की जाती थी।
** अंडमान द्वीप समूह, उड़ीसा और तमिलनाडु में रिक्टर पैमाने पर 6.9 की तीव्रता वाले भूकंप के झटके महसूस किए गए।

### अप्रैल
* 1 अप्रैल- 
** राष्ट्रपति भवन में भारत की प्रथम नागरिक राष्ट्रपति प्रतिभा पाटील का ब्योरा दर्ज करने के साथ 15वीं जनगणना का काम शुरू हो गया। इसके तहत आबादी का बायोमीट्रिक डाटाबेस तैयार किया जाएगा। 
** पश्चिम बंगाल के नकसल प्रभावित लालगढ़ इलाका फिर से सुरक्षा बलों के नियंत्रण में आ गया है।
* 2 अप्रैल- भारतीय सुरक्षा बलों ने जम्मू-कश्मीर के कालाकोट तहसील में लगातार दूसरे दिन अभियान चलाकर चार और पाकिस्तानी आतंकियों को मार गिराया। करीब नौ घंटे चली इस मुठभेड़ में सेना का एक जवान भी शहीद हो गया। मुठभेड़ स्थल से 66 हजार की भारतीय मुद्रा के साथ भारी मात्रा में गोलाबारूद भी बरामद किया गया।
* 3 अप्रैल- बिहार की राजधानी पटना के दानापुर इलाके के जमसत गांव में भारत का पहला सौर ऊर्जा पैनल बन कर तैयार हो गया जिसके द्वारा एक महादलित गांव को 24 घंटे बिजली दी जाएगी।
* 4 अप्रैल- माओवादियों द्वारा किए गए उड़ीसा के कोरापुट जिले में बारुदी सुरंग विस्फोट में दस सुरक्षाकर्मियों की मौत हो गयी।
* 5 अप्रैल- 
** नक्सलियों द्वारा किए गए अब तक के सबसे भीषण हमले में दंतेबाड़ा (छत्तीसगढ़) में सीआरपीएफ के 73 जवानों की मृत्यु हो गई। 
** बिहार में पिछले चौबीस घंटे में राज्य के विभिन्न हिस्सों में आग लगने से 250 से ज्यादा घर जलकर खाक हो गए, जिनमें नौ लोगों की मौत हो गई। 
** पंजाब एवं हरियाणा उच्च न्यायालय की तीन सदस्यीय पीठ ने विकलांगता पेंशन के दावों पर व्यवस्था देते हुए कहा कि सेना से जुड़े लोगों के अवकाश के दौरान यदि कोई दुर्घटना हो जाती है तो उसे ड्यूटी पर ही समझा जाए। 
* 6 अप्रैल- 
** भारत के वित्त मंत्री प्रणब मुखर्जी और भारत दौरे पर आए अमेरिकी वित्त मंत्री टिमोथी गेथनर ने आर्थिक साझेदारी के समझौते पर हस्ताक्षर किए।
**इस्लामी शिक्षण संस्था दारुल उलूम देवबंद ने एक फतवा जारी कर मुस्लिम लड़कियों का मॉडलिंग करना हराम और शरियत कानून के खिलाफ करार दिया। 
* 7 अप्रैल- पटना की विशेष अदालत के न्यायाधीश विजय प्रकाश मिश्र ने बिहार में तेरह साल पहले एक दिसम्बर 1997 को प्रतिबंधित संगठन रणवीर सेना द्वारा अरवल जिले के लक्ष्मणपुर और बाथे गांवों में 58 दलितों के किये गये नरसंहार के मामले में 16 दोषियों को फांसी और 10 को उम्र क़ैद की सज़ा सुनाई। आजीवन कारावास की सज़ा पाने वाले सभी दोषियों को 50-50 हज़ार रुपए का जुर्माना भरने का भी आदेश दिया गया।
* 9 अप्रैल- 
** गुजरात (11.05) को पीछे छोड़कर बिहार (12.6) जीडीपी के मामले में भारत का प्रथम राज्य बन गया।
** जम्मू-कश्मीर की विधान सभा ने अंतर जिला भर्तियों पर पाबंदी लगाए जाने सबंधी विवादित विधेयक पारित हो गया। 
* 10 अप्रैल- 
** अलीगढ़ सीजेएम कोर्ट के निर्देश पर समलैंगिक होने के आरोप में निलंबित किए गए अलीगढ़ मुस्लिम यूनिवर्सिटी (एएमयू) के रीडर श्रीनिवास सिरस की संदिग्ध मौत के मामले में यूनिवर्सिटी के चार अधिकारियों और स्टिंग ऑपरेशन करने वाले 3 पत्रकारों के खिलाफ एफआईआर दर्ज कीया गया है। 
** बिहार की राजधानी पटना से करीब 60 किलोमीटर दूर छपरा जिले के कोठिया नरांग गांव में लगी भीषण आग में 6 बच्चों की जल कर मौत हो गई।
* 11 अप्रैल- 
** बाजार नियामक संस्था सिक्योरिटीज एंड एक्सचेंज बोर्ड ऑफ इंडिया (सेबी) ने म्यूचुअल फंड की तरह यूलिप उत्पादों को पेश करने से पहले सेबी में रजिस्ट्रेशन क्यों नहीं कराया। संतोषजनक जवाब न मिलने के कारण नौ अप्रैल को एक आदेश जारी कर १४ निजी कंपनियों के म्यूचुअल फंड उत्पाद की तरह यूलिप उत्पादों की बीक्री पर रोक लगा दी। 
** बिहार के कैमूर जिले के अंधौरा थाना क्षेत्र के सारोढे़ला गांव में प्रतिबंधित संगठन भारतीय कम्युनिस्ट पार्टी (माओवादी) के नक्सलियों ने तीन सरकारी भवनों को विस्फोटक लगाकर उ़डा दिया।
** दिल्ली की मुख्यमंत्री शीला दीक्षित को शांति, सौहार्द और भाईचारे के लिए भारत-ईरान सोसायटी की ओर से प्रतिष्ठित दाराशिकोह पुरस्कार प्रदान किया गया। 
* 13 अप्रैल- 
** गृह मंत्रालय के राजभाषा विभाग ने कंप्यूटर पर हिंदी के प्रयोग को बढ़ावा देने के लिए इससे जुड़ी सभी समस्याओं का हल एक जगह उपलब्ध करवा दिया है। भारत के गृह राज्य मंत्री अजय माकन ने केंद्रीय हिंदी प्रशिक्षण संस्थान द्वारा तैयार किए गए 'हिंदी शब्द संसाधन' के इंटरनेट और पुस्तक दोनो संस्करण का लोकार्पण किया। 
** गोर्शकोव डील करवा रहे भारतीय नौसेना के वाइस एडमिरल कोमोडोर सुखजिंदर सिंह पर सेक्स स्कैंडल में फंसे होने के आरोप लगे।
* 14 अप्रैल- 
** पांच प्रतिशत आरक्षण को लागू कराने के लिए गुर्जरों ने बुधवार शाम आखरी गांव में दिल्ली-मुम्बई रेलवे ट्रैक के निकट डेरा डाला। गुरुवार को किशनगढ़ के आगे जीवीके टोल के निकट दिल्ली-मुम्बई नेशनल हाइवे 8 पर जाम की स्थिति से निपटने के लिए पुलिस व प्रशासन ने व्यवस्था की। 
** पश्चिम बंगाल, बिहार, झारखंड और उड़ीसा में चक्रवाती तूफान में 123 लोगों की मृत्यु हो गई। 
** हरिद्वार महाकुंभ में शाही स्नान के दौरान झड़प के बाद मची भगदड़ में दो महिला और एक बच्ची सहित सात श्रद्धालुओं की मौत हो गयी।
* 15 अप्रैल- 
** भारत में निर्मित पहले क्रायोजेनिक रॉकेट जीएसएलवी-डी3 का प्रक्षेपण नाकाम हो गया। ...
** भारत के प्रधानमंत्री मनमोहन सिंह ब्रिक सम्मेलन के लिए ब्राजील पहुँचे। 
* 16 अप्रैल- मध्य दिल्ली के निजामुद्दीन में एलीवेटेड मार्ग के निर्माण के लिए 150 से अधिक झुग्गियां हटा दी गईं। 
* 17 अप्रैल- रॉयल चैलेंजर्स बेंगलुरु और मुंबई इंडियंस के बीच बंगलुर में आईपीएल मैच शुरू होने से पहले चिन्नास्वामी स्टेडियम के बाहर दो धमाके- 3.15 बजे गेट नंबर 12 के पास तथा जेनेरेटर रूम के पास हुए जिसमें तीन पुलिसकर्मियों सहित आठ लोग घायल हो गये।
* 18 अप्रैल- आईपीएल संबंधी विवाद के कारण विदेश राज्यमंत्री शशि थरूर को त्यागपत्र देना पडा। सुनंदा पुष्कर को रोंदेवू स्पोर्ट्स वर्ल्ड से इस्तीफा देने के साथ ही अपने 70 करोड़ रुपए की स्वेट इक्विटी भी लौटानी पड़ी।
* 22 अप्रैल- 
** दिल्ली की जिला एवं सत्र न्यायालय के न्यायाधीश एसपी गर्ग ने वर्ष 1996 में लाजपत नगर बाजार में हुए विस्फ़ोट मामले में दोषी छह लोगों में से तीन मोहम्मद नौशाद, मोहम्मद अली बट्ट और मिर्जा निशार हुसैन को मौत की सजा सुनायी।
** जातीय पंचायत के फरमान से दुखी बाजनांखुर्द गांव के गजेंद्र जाट, उसकी पत्नी हीरो, दो बेटियों सहित परिवार के सभी पाँच सदस्यों ने ट्रेन से कटकर जान दे दी। घर से मिले सुसाइड नोट में गजेंद्र ने लिखा है कि पंचायत ने उसे चाची को अपने घर में रखने के आरोप में समाज से बहिष्कृत कर दिया तथा 71 हजार रु. का जुर्माना किया, इसी फैसले के कारण वह यह कदम उठा रहा है।
* 25 अप्रैल- 
** भारतीय नौसेना नेपुराने हो चुके चेतक हेलीकाप्टरों की जगह नए लाइट यूटिलिटी हेलीकाप्टर (एलयूएच) खरीदने की प्रक्रिया शुरू की। 
** असम के कई हिस्सों में आए भीषण तूफान से पांच लोगों की मौत हो गई।
** आम्रपाली एक्सप्रेस से पंजाब ले जाये जा रहे बिहार के रहने वाले 41 बाल मजदूरों को उत्तर प्रदेश में मुक्त कराया गया। 
** ललित मोदी को बीसीसीआई द्वारा बोर्ड के नियम 32 (7) के तहत 'व्यक्तिगत कदाचार' के आरोप में आईपीएल आयुक्त पद से निलंबित कर दिया गया।
* 26 अप्रैल- 
** बिहार सरकार ने बिहार के प्रसिद्ध चिनिया केले की ब्रांडिंग 'गंगा केला' के रूप में करने का फैसला किया।
** आईपीएल गवर्निंग काउंसिल की मीटिंग के बाद चिरायु अमीन की नए अंतरिम कमिश्नर के तौर पर नियुक्ति की गई।
* 27 अप्रैल- 
** यूनीक आइडेंटिफिकेशन अथॉरिटी ऑफ इंडिया (यूआईडीएआई) ने भारत के नागरिकों की पहचान का एक बड़ा सबूत बनने जा रहे यूनीक आइडेंटिफिकेशन नंबर को अब नया ब्रांड नाम 'आधार' तथा नया लोगो पेश किया।
** भारत सरकार के श्रम एवं रोजगार मंत्री मल्लिकाजरुन खड़गे ने अंतरराष्ट्रीय श्रमिक दिवस पर आगामी एक मई से कर्मचारी राज्य बीमा योजना के तहत ज्यादा कर्मचारियों को सामाजिक सुरक्षा का लाभ पहुँचाने के लिए यह सुविधा हासिल करने की अधिकतम मजदूरी की सीमा को 10 से बढ़ाकर 15 हजार रुपए कर दिया।
* 28 अप्रैल- रिलायंस इंडस्ट्रीज ने गुजरात के खंभात बेसिन के सीबी-ओएनएन-203/1 ब्लॉक में नया तेल क्षेत्र खोज निकालने की घोषणा की। इसका नाम धीरुभाई-47 रखा गया।
* 29 अप्रैल- 
** भारत ने दुश्मनों के रडार की पकड़ में नहीं आने वाले मुंबई की मंझगांव गोदी में निर्मित आधुनिकतम उपकरणों से लैस युद्धपोत आईएनएस शिवालिक को नौसेना में शामिल किया। पहले पोत 'आईएनएस शिवालिक' को नौसेना में शामिल ...
** लोकसभा में मानव संसाधन विकास मंत्री कपिल सिब्बल ने भारत में इंडियन स्कूल ऑफ बिजनेस और आईसीएफएआई बिजनेस स्कूल सहित 200 से ज्यादा गैर मान्यता प्राप्त उच्च शिक्षण संस्थान तथा 21 फर्जी विश्वविद्यालय चलने की सूचना दी। उच्च शिक्षण संस्थानों तथा उनके पाठ्यक्रमों को मान्यता देने वाले निकाय एआईसीटीई ने ऐसे 201 संस्थानों का पता लगाया है। 
** पश्चिमी दिल्ली के मायापुरी इलाके में मिला रेडियोधर्मी पदार्थ कोबाल्ट- 60 दिल्ली विश्वविद्यालय के रसायन शास्त्र विभाग में पिछले 25 साल से गामा इरेडिएटर में था। जिसे लापरबाही से निलाम कर दिया गया। इस कबाड़ की वजह से अब तक एक व्यक्ति की मौत हो गई और 5 लोग गंभीर रूप से प्रभावित हुए हैं। 
** बिहार के सहरसा जिले के महिषी थाना क्षेत्र में देर रात कोशी नदी के बलवा घाट के समीप हुई एक नौका दुर्घटना में राजनपुर गांव से बिजुरिया गांव लौट रहे 12 लोगों में से आठ लोगों की मौत हो गई।
* 30 अप्रैल- झारखंड उच्च न्यायालय की मुख्य न्यायाधीश न्यायमूर्ति ज्ञान सुधा मिश्रा सहित कुल तीन न्यायाधिशों ने सुप्रीम कोर्ट में शपथ लिया।

### मई
* 1 मई- हिमाचल प्रदेश (भारत) के धर्मशाला में केंद्रीय विश्वविद्यालय का मुख्यालय शुरू हो गया। लेखागृह को वाइस चांसलर डॉ॰ फरकान कमर का कार्यालय बनाया गया तथा अगले शैक्षणिक सत्र से कक्षाएं शुरू करने की कवायद भी तेज हो गई।
* 2 मई- सेवी का प्राथमिक पूंजी बाजार में नए इश्युओं की खरीद के लिए आवेदन करते समय संस्थागत निवेशकों को भी खुदरा निवेशकों की तरह शत प्रतिशत भुगतान करने का निर्देश प्रभावी हो गया।
* 3 मई- लोकसभा में 'विदेशी शिक्षा संस्थान' विधेयक पेश किया गया।
* 4 मई- उत्तर प्रदेश में परीक्षा के पहले ही पेपर आउट हो जाने के कारन संयुक्त बीएड प्रवेश परीक्षा 2010 रद्द कर दी गई।
* 5 मई- भारत के सर्वोच्च न्यायालय ने नारको एनालिसिस, ब्रेन मैपिंग या पोलीग्राफ टेस्ट जैसी जांचों को व्यक्ति के संविधान में प्राप्त स्वदोषारोपण से छूट व निजी स्वतंत्रता के मौलिक अधिकार का उल्लंघन बताकर अस्वीकार कर दिया। 
** 3 मई को औरंगाबाद में चार पुलिसकर्मियों की हत्या के बाद बिहार और झारखंड पुलिस ने नक्सलवादियों के खिलाफ संयुक्त रूप से विशेष अभियान शुरू किया।
** राजस्थान सरकार द्वारा गुर्जरों को 1 प्रतिशत आरक्षण तत्काल और 4 प्रतिशत का बैकलॉग रखने के समझौते के बाद गुर्जरों ने आंदोलन समाप्त कर दिया। 
** इंदिरा गांधी राष्ट्रीय मुक्त विश्वविद्यालय (इग्नू) ने सभी कोर्सों में सेक्स वर्कर्स और उनके आश्रितों की फीस माफ करने की घोषणा की।
* ६ मई- 
** सर्वोच्च न्यायालय के प्रधान न्यायाधीश केजी बालाकृष्णन की अध्यक्षता वाली पांच सदस्यीय संवैधानिक पीठ ने सांसदों को मिलने वाली स्थानीय क्षेत्र विकास निधि की संवैधानिक वैधता को यह कहकर बरकरार रखा कि संसद के पास इसके तहत कोष आवंटित करने की वैध शक्तियां हैं। इस योजना के तहत सांसदों को उनके निर्वाचन क्षेत्रों के विकास के लिए दो करोड़ रुपए सालाना मिलते हैं। 
** मुंबई में हुए 26/11 हमले के दोषी अजमल आमिर कसाब को मौत की सजा सुनाई गई। 
** राष्ट्रीय मानवाधिकार आयोग ने हिरासत में मृत्यु के मामले में सुरक्षा की जिम्मेदारी राज्य की मानते हुए विचाराधीन कैदी दिनेश की हत्या के मामले में पर उसके परिजनों को एक लाख रुपए की आर्थिक मदद देने का आदेश दिया। 
** संघ लोक सेवा आयोग (यूपीएससी) परीक्षा में 195 महिलाओं सहित कुल 875 उम्मीदवार सफल हुए। जम्मू एवं कश्मीर के कुपव़ाडा के रहने वाले चिकित्सक शाह फैसल ने इसमें सर्वोच्च स्थान हासिल किया।
** टाटा टी के बोर्ड ने कंपनी का नया नाम टाटा बेवरेज लिमिटेड चुना।
* 7 मई- भारतीय सुरक्षाबलों ने कश्मीर घाटी के बारामूला जिले में 6 आतंकवादियों को मार गिराया। इस कार्यवाई में सेना के दो जवान भी शहीद हुए।
* 8 मई- छत्तीसगढ़ में नक्सलियों ने दंतेबाड़ा में टाड़मेटला हमले के एक माह बाद बीजापुर-भोपालपट्टनम राष्ट्रीय राजमार्ग-16 पर सीआरपीएफ के बख्तरबंद वाहन को बारूदी सुरंग विस्फोट कर उड़ा दिया। इस घटना में आठ जवान शहीद हो गए। विस्फोट में वहां से गुजर रहे दो नागरिक भी घायल हो गए।
* 9 मई-
** उड़ीसा के कोरापुट जिले में सुरक्षा बलों के साथ भीषण मुठभेड़ में छह माओवादी मारे गए। 
** वित्तीय सेवा प्रदान करने वाली निजी क्षेत्र की कंपनी एको फाइनेंशियल सर्विसेस प्राइवेट लिमिटेड ने देश के सबसे बडे सरकारी बैंक भारतीय स्टेट बैंक के साथ मिलकर शाखा मुक्त मोबाइल फोन बैंकिंग की शुरूआत की। इस खाते का नाम भारतीय स्टेट बैंक मिनी बचत खाता दिया गया। 
** भारत के विभिन्न राज्यों के मुख्य सचिवों और संघ शासित राज्यों के परिवहन आयुक्तों की बैठक में राष्ट्रीय परमिट की नई एकीकृत शुल्क व्यवस्था लागू करने का निर्णय लिया। इसके बाद 15000 रुपये की फीस देकर ट्रक एक वर्ष तक किसी भी राज्य में जा सकते हैं। 
** पटना के गांधी मैदान में आयोजित किसान महापंचायत में विभिन्न दलों के दिग्गज नेताओं ने प्रदेश में किसी भी कीमत पर बटाईदारी कानून नहीं लागू होने का संकल्प लिया। 
** दिल्ली की अपर सत्र न्यायाधीश कामिनी लाउ ने निर्णय दिया कि घरेलू हिंसा कानून के तहत संयुक्त परिवार से अलग रह रही अपनी ननद के खिलाफ महिला की ओर से दर्ज शिकायत पर मुकदमा नहीं चलाया जा सकता।
* 11 मई- 
** भारतीय सर्वोच्च न्यायालय के सबसे वरिष्ठ न्यायाधीश एसएच कपाड़िया को राष्ट्रपति प्रतिभा पाटिल ने 38वें प्रधान न्यायाधीश के रूप में शपथ दिलाई। वे इस पद पर 29 सितम्बर 2012 तक रहेंगे। 
** भारतीय सर्वोच्च न्यायालय की संवैधानिक खंड़पीठ ने एक महत्वपूर्ण निर्णय में कहा कि पंचायत और स्थानीय चुनाव में राज्य सरकार को आरक्षण देने का अधिकार है। 
** केंद्रीय शहरी विकास मंत्रालय द्वारा भारतीय शहरों में सफाई व बेहतर जीवन स्तर को लेकर शुरु किए गए राष्ट्रीय दर्जा और पुरस्कार स्कीम में केंद्र शासित प्रदेश चण्डीगढ़ को पहले, मैसूर को दूसरे, सूरत को तीसरे व दिल्ली को चौथे स्थान पर रखा गया।
* 12 मई- 
** निठारी कांड में सात वर्षीया बच्ची आरती के साथ बलात्कार और उसकी हत्या के मामले में दोषी ठहराए गए सुरेन्द्र कोली को सीबीआई के विशेष न्यायाधीश ए.के. सिंह ने मौत की सजा सुनाई।
** बिहार के चर्चित बथानी टोला नरसंहार मामले में भोजपुर के प्रथम अपर जिला एवं सत्र न्यायाधीश अजय कुमार श्रीवास्तव ने तीन दोषियों को फांसी तथा 20 को आजीवन कारावास की सजा सुनाई।
* 13 मई- भारतीय सामाजिक कार्यकर्ता इला भट्ट को 2010 के निवानो शांति पुरस्कार से सम्मानित किया गया।
* 14 मई- टाइम पत्रिका ने बिहार के प्रसिद्ध कोचिंग संस्थान सुपर-30 को द बेस्ट ऑफ एशिया नाम से जारी अपनी सूची में शामिल किया है। इस सूची में सुपर 30 को एशिया की सबसे अच्छी शिक्षण संस्था की सूची में तथा संस्था के संचालक आनंद कुमार को एशिया के उन 16 श्रेष्ठ लोगों में स्थान दिया है जिन्होंने अपने प्रयास से समाज पर खास प्रभाव डाला है।
* 17 मई- 
** भारत के योजना आयोग ने चालू वित्त वर्ष में 20359 मेगावाट की बिजली क्षमता जोड़ने तथा 2500 किलोमीटर के राजमार्ग के निर्माण का लक्ष्य रखा।
** पंजाब एवं हरियाणा उच्च न्यायालय के जस्टिस एमएम कुमार व जस्टिस जतिंदर चौहान की खंडपीठ ने जोगिंदर कौर की याचिका पर पीजीआई चंडीगढ़ को विकलांगता संबंधी अधिनियमों की अनदेखी का दोषी ठहराते हुए कहा- 'नौकरी पर रहते विकलांगता को आधार बनाकर किसी कर्मचारी को मिलने वाले सेवा लाभ से वंचित नहीं किया जा सकता। ऐसी परिस्थितियों में उसे समान लाभ वाले पद पर रखा जा सकता है।' 
** भारतीय सेना ने उड़ीसा के व्हीलर्स द्वीप स्थित इंटीग्रेटेड टेस्ट रेंज [आइटीआर] से परमाणु हमला करने में सक्षम 'अग्नि-2' प्रक्षेपास्त्र का परीक्षण किया। यह मिसाइल दो हजार किलोमीटर तक मार कर सकती है। गए हैं। 'अग्नि-2' का विकास रक्षा विकास और अनुसंधान संगठन [डीआरडीओ] की प्रयोगशालाओं और भारत डायनेमिक्स, हैदराबाद के साथ किया गया है। 
** छत्तीसगढ़ की राजधानी रायपुर से करीब 450 किलोमीटर दूर दंतेवाड़ा जिले में नक्सलियों ने एक बस को जिलेटिन की छड़ों वाले विस्फोटकों से उड़ा दिया, जिसमें 10 विशेष पुलिस अधिकारीयों (एसपीओ) और पांच पुलिसकर्मीयों सहित कम से कम 36 लोग मारे गए।
* 18 मई- राजस्थान में पंजीकृत निजी क्षेत्र में भारत के पुराने बैंकों में से एक बैंक ऑफ राजस्थान का आईसीआईसीआई बैंक में विलय होना तय हो गया।
* 19 मई- 
** बिहार के मुजफ्फरपुर-रक्सौल रेलखंड पर मोतीहारी जिला के जीवधारा और पीपरा रेलवे स्टेशन के बीच बंगारी हॉल्ट के समीप नक्सलियों ने रेल पटरी उड़ा दी, जिससे एक टैंकर मालगाड़ी दुर्घटनाग्रस्त हो गई तथा इसकी 13 बोगियों में आग लग गई। 
** भारत सरकार को 34 दिनों से चले आ रहे 3जी स्पेक्ट्रम की नीलामी से 67718.95 करोड़ रुपए का शुल्क मिलना तय हो गया। 
** भारत सरकार ने प्राकृतिक गैस की कीमत दो गुना से ज्यादा बढ़ा दी।
* 20 मई- 
** उद्योग मंडल एसोचैम के एक सर्वेक्षण के अनुसार उत्तरप्रदेश अपनी जीडीपी का 3.67 प्रतिशत शिक्षा प्रणाली के आधुनिकीकरण पर खर्च करता है, जबकि बिहार इस पर जीडीपी का 5.7 प्रतिशत खर्च करता है। उत्तरप्रदेश में साक्षरता की औसत दर 56.27 प्रतिशत है, जबकि बिहार में यह 47 प्रतिशत है। 
नक्सलवादियों ने बारूदी सुरंग में इस्तेमाल होने वाला 16.5 टन अमोनियम नाइट्रेट से भरा ट्रक लूट लिया।
* 21 मई- 
** दुबई से मंगलौर आ रहे एयर इंडिया के विमान IX-182 के दुर्घटनाग्रस्त हो जाने से 166 में से 158 यात्री मारे गए। 
** दार्जिलिंग में अखिल भारतीय गोरखा लीग के अध्यक्ष मदन तमांग [56] की हत्या कर दी गई। 
** जम्मू-कश्मीर के रियासी जिले में एक यात्रि बस के सड़क से फिसल कर 500 मीटर गहरे खड्ड में जा गिरने से 16 व्यक्ति मारे गए और 50 अन्य घायल हो गए।
* 23 मई- भारत के जम्मू-कश्मीर राज्य में पुंछ के मेंढर इलाके में कृष्णा घाटी सेक्टर के क्रांति और कृपाण चौकियों पर पाकिस्तानी सेना ने 6 घंटे गोलाबारी की।
* 24 मई- दिल्ली सरकार ने दोपहिया वाहनों और कारों के सड़क कर की दरों में वृद्धि के प्रस्तावों को मंजूरी दे दी।
* 26 मई- 
** न्यायाधीश बी.एस.चौहान और न्यायाधीश स्वतंत्र कुमार की सर्वोच्च न्यायालय की खंडपीठ ने शादी किए बगैर एक साथ रहने वाले प्रेमी युगलों की संतानों को को भी अपने मां-बाप की ओर से अर्जित सम्पत्ति में हिस्सा पाने का अधिकार स्वीकार किया। न्यायालय ने साथ ही उन्हें परंपरागत पैतृत संपत्ति पर उनके अधिकार को अस्वीकार किया। 
** छतरपुर के पुलिस आरक्षक प्रवीण त्रिपाठी और अशोक द्वारा घर वालों की अनुपस्थिति में पूछताछ के बहाने प्रताड़ित किए जाने के बाद दो बहनों बबीता और अनीता ने जहर खा लिया। बबीता की मौके पर ही मौत हो गई। दूसरी अनीता की भी 27 मई को मौत हो गई।
* 27 मई-
तिब्बतियों के धर्मगुरु दलाई लामा ने बुद्ध पूर्णिमा के दिन पटना रेलवे जंक्शन के पास 22 एकड़ ज़मीन पर 125 करोड़ रुपए की लागत से बने 200 फ़ीट ऊँचे स्तूप वाले एक भव्य 'बुद्ध स्मृति पार्क' को जनता को समर्पित किया।
** भारत के राष्ट्रपति प्रतिभा पाटील की चीन के राष्ट्रपति हू जिंताओ तथा प्रधानमंत्री वेन जियाबाओ से हुई मुलाकात के बाद चीन ने संयुक्त राष्ट्र सुरक्षा परिषद में स्थायी सदस्यता के लिए भारत के प्रति समर्थन जताया।
** कोलारस थानाक्षेत्र के गांव पड़ोरा में यौन संबंध बनाने से इनकार करने पर एक दलित परित्यक्ता महिला को दो सगे दबंग भाइयों ने घर समेत आग लगा दी।
* 28 मई- हावड़ा से मुंबई (कुर्ला) जा रही मिदनापुर जिले में हावड़ा कुर्ला लोकमान्य तिलक ज्ञानेश्वरी सुपर डीलक्स एक्सप्रेस के 13 डिब्बे पटरी से उतर गए जिन्हें विपरीत दिशा से आ रही एक मालगाड़ी ने जोरदार टक्कर मारी जिससे 149 यात्रियों की मौत हो गई और १00 से अधिक घायल हो गए।
* 29 मई- भारत की राष्ट्रपति प्रतिभा पाटिल ने हेनान प्रांत के लुओयांग में पहली सदी के प्राचीन श्वेताश्व व्हाइट हार्स मंदिर परिसर मे भारतीय शैली से निर्मित एक बौद्ध मंदिर का लोकार्पण किया। भारत की ओर से बनाये गये इस मंदिर पर करीब 18 करोड़ रुपये की लागत आयी थी। इसके निर्माण में तीन वर्ष लगे।
* 30 मई- एचडीएफसी बैंक ने 1 जून से एटीएम से पैसे निकालने की सीमा बढ़ाकर एक लाख रुपये कर दी। साधारण डेबिट कार्ड से भी अधिकतम निकासी की सीमा 25 हज़ार से बढ़ाकर 40 हजार रुपये कर दी।

### जून
देखें जून २०१०

### जुलाई
### अगस्त
देखें मुख्य लेख अगस्त २०१०

* १ अगस्त- अनुषा रिजवी द्वारा निर्देशित किसानों की आत्महत्या और मीडिया तथा राजनीतिक ड्रामे पर आधारित पीपली लाइव को 31वें डरबन अंतरराष्ट्रीय फिल्मोत्सव में सर्वश्रेष्ठ फीचर फिल्म का पुरस्कार प्रदान किया गया। 
* २ अगस्त- भारतीय राज्य जम्मू-कश्मीर में 2 अगस्त को मारे गए 5 लोगों सहित सप्ताह भर से जारी हिंसा में 19 लोग मारे गए। 
* ५ अगस्त- कश्मीर (भारत) के लेह में बादल फटने से तथा उसके बाद आई बाढ़ में 115 लोगों की मृत्यु हो गई।
* ७ अगस्त- 
** भारत के वित्तमंत्री प्रणब मुखर्जी और बांग्लादेश की प्रधानमंत्री शेख हसीना के बीच हुए दोनों देशों के सबसे बड़े ऋण समझौते के अनुसार भारत बांग्लादेश को एक अरब डॉलर ऋण देगा। 
** मुंबई से 10 नॉटिकल मील की दूरी पर दो जहाजों एमएससी चित्रा और खलीजा-3 के आपस में टकराने के बाद समुद्र में भारी मात्रा में तेल रिसाव शुरु हो गया। 
* १० अगस्त- भारत ने उपग्रह स्थिति तंत्र आधारित विमान प्रचालन तंत्र गगन का सफल परीक्षण किया।
* ११ अगस्त- * पाउल कागमे रवांडा के नये राष्ट्रपति बने हैं।
* १४ अगस्त- भारत सरकार ने 64वें स्वतंत्रता दिवस पर काबुल में शहीद हुए सेना चिकित्सा कोर के मेजर एल ज्योतिन सिंह को अशोक चक्र तथा विनोद चौबे और मेजर दविंद्र सिंह जस को कीर्ति चक्र प्रदान करने की घोषणा की। 
* १८ अगस्त- 
** भारत के हिमाचल प्रदेश के मंडी जिले में ट्रक के खाई में गिरने से 21 महिलाओं और 7 बच्चों सहित 37 लोगों की मृत्यु हो गई। 
* ३१ अगस्त- 
* भारत सरकार ने पाकिस्तानी बाढ़ पीड़ितों के लिए सहायता राशी 50 लाख से बढा़ कर ढाई करोड़ डॉलर किया। 
* भारतीय संसद ने परमाणु संयंत्र में किसी दुर्घटना की स्थिति में शीघ्र मुआवजा सुनिश्चित करने वाला परमाणु जन दायित्व विधेयक पारित किया। 

### सितंबर
|right|100px

* ९ सितंबर- भारत सरकार ने 2011 में सामान्य जनगणना से अलग जाति आधारित जनगणना करने का फैसला किया। 
* 30 सितंबर- भारत में अयोध्या के बाबरी मस्जिद राम मंदिर विवाद पर इलाहाबाद उच्च न्यायालय की लखनउ पीठ ने विवादित जमीन को तीन हिस्सों में बांटकर राम लला, निर्मोही अखाड़े और वक्फ बोर्ड को एक एक हिस्सा देने का निर्णय दिया। 

### अक्टूबर

### नवंबर
### दिसम्बर

## अज्ञात तारीख़ की घटनाएँ
## बाहरी कड़ियाँ

श्रेणी:2010